Iota Aquarii

Iota Aquarii of ι Aquarii is die Bayer-naam van ’n ster in die sterrebeeld Waterdraer. Met ’n skynbare magnitude van 4,279 is dit met die blote oog sigbaar. Volgens parallaksmetings deur die Hipparcos-sending is dit sowat 175 ligjare van die Son af.

Die ster se spektrum stem ooreen met ’n sterreklassifikasie van B8V, wat beteken dit moet ’n B-tipe hoofreeksster wees. Sy radius is 2,7 keer dié van die Son en dit roteer vinnig, met ’n spoed van sowat 135 km/s. ’n Infrarooisoektog in 2010 na metgeselle om die ster was onsuksesvol.

Verwysings

Skakels

Kategorie:Waterdraer (sterrebeeld)
Kategorie:B-tipe hoofreekssterre
Kategorie:Henry Draper-voorwerpe
Kategorie:Bayer-voorwerpe
Kategorie:Flamsteed-voorwerpe